הרבנות הראשית לישראל
מבנה הרבנות הראשית > הרבנים הראשיים

בישראל ישנם שני רבנים ראשיים, אחד אשכנזי ואחד ספרדי. שני הרבנים הראשיים ועשרת הרבנים הנבחרים למועצה ממונים על ידי בחירות חשאיות ואישיות על ידי גוף של בוחרים המכיל 150 איש, בתוכו 80 רבנים: רבני ערים, מועצות ושכונות, דיינים, הרב הצבאי הראשי ועוד 70 נציגי ציבור: ראשי ערים, ראשי מועצות, שרים, ח"כים ואחרים.
רב ראשי מכהן 10 שנים, ואילו חבר מועצה נבחר לתקופה של 5 שנים (לפי הלוח העברי). עם כניסתם לתפקיד מחויבים כולם לחתום אצל נשיא המדינה על הצהרת אמונים למדינת ישראל. על הרבנים להיות אזרחי המדינה או תושביה.
הנושאים בהם מטפלים הרבנים הראשיים במסגרת תפקידם נוגעים בתחומים שונים וביניהם: אחריות על מערכת בתי הדין הרבניים בישראל, הפיקוח בנושאי כשרות על: מוסדות ציבור, אולמות אירועים, קייטרינג, בתי מלון מסעדות, רשתות שיווק, הפיקוח על איטליזים ומשחטות, כשרות מוצרי המזון והבשר המיובאים, מצוות התלויות בארץ, בחינות לדיינות, רבנות, לתפקידי מוהלים, לשוחטים, הסמכתם של כל הנ"ל ועוד.
נוסף על תפקידים פרקטיים אלו, יש לרבנים הראשיים גם תפקיד ייצוגי והנהגתי: הרבנים מופיעים בפני הציבור הישראלי המגוון, ונותנים הרצאות במגוון נושאים אקוטיים הרלוונטיים לחיי היומיום הישראלי חברתי-לאומי: יחסי דת ומדינה, אלימות במשפחה, שבת, דאגה לזולת ולנזקקים ועוד. כמו כן, מקיימים הרבנים הראשיים פגישות עם מנהיגי דתות העולם בניסיון להביא להפגת מתחים דתיים ולקירוב השלום.
בשנת תשפ"ד מחמת אי בחירת רבנים ראשיים חדשים ומאידך פקיעת כהונתם של הקודמים, מונו בתקן ממלאי מקום: הרב אליעזר איגרא (נשיא בית הדין) והרב יעקב רוז'ה (נשיא מועצת הרבנות) שגם הם התפטרו מתפקידם אחד אחר שחצה את גיל השבעים והאחר מחמת שלא הסכים למינוי נשים לוועדה הבוחרת.
להלן רשימת הרבנים הראשיים לישראל מאז כינון הרבנות הראשית:
| מס' | הרב הראשי הספרדי> דיוקן | הרב הראשי הספרדי> שם (תקופת חיים) | הרב הראשי הספרדי> תקופת כהונה | הרב הראשי הספרדי> תקופת כהונה | הרב הראשי האשכנזי> דיוקן | הרב הראשי האשכנזי> שם (תקופת חיים) | הרב הראשי האשכנזי> תקופת כהונה | הרב הראשי האשכנזי> תקופת כהונה |
| --- | --- | --- | --- | --- | --- | --- | --- | --- |
| 1 |  | הרב יעקב מאיר (תרט"ז–תרצ"ט) | ט"ז באדר א' ה'תרפ"א 24 בפברואר 1921 | ט' בסיון ה'תרצ"ט 26 במאי 1939 |  | הרב אברהם יצחק הכהן קוק (תרכ"ה–תרצ"ה) | ט"ז באדר א' ה'תרפ"א 24 בפברואר 1921 | ג' באלול ה'תרצ"ה 1 בספטמבר 1935 |
|  |  | הרב יעקב מאיר (תרט"ז–תרצ"ט) | ט"ז באדר א' ה'תרפ"א 24 בפברואר 1921 | ט' בסיון ה'תרצ"ט 26 במאי 1939 |  | הרב יצחק אייזיק הלוי הרצוג (תרמ"ט–תשי"ט) | י"ז בכסלו ה'תרצ"ז 1 בדצמבר 1936 | י"ט בתמוז ה'תשי"ט 25 ביולי 1959 |
| 2 |  | הרב בן-ציון מאיר חי עוזיאל (תר"ם–תשי"ג) | י' בתמוז ה'תרצ"ט 27 ביוני 1939 | כ"ד באלול ה'תשי"ג 4 בספטמבר 1953 |  | הרב יצחק אייזיק הלוי הרצוג (תרמ"ט–תשי"ט) | י"ז בכסלו ה'תרצ"ז 1 בדצמבר 1936 | י"ט בתמוז ה'תשי"ט 25 ביולי 1959 |
|  |  | הרב יצחק נסים (תרנ"ו–תשמ"א) | כ"ט בשבט ה'תשט"ו 11 בפברואר 1955 | ז' בחשון ה'תשל"ג 15 בנובמבר 1972 |  | הרב יצחק אייזיק הלוי הרצוג (תרמ"ט–תשי"ט) | י"ז בכסלו ה'תרצ"ז 1 בדצמבר 1936 | י"ט בתמוז ה'תשי"ט 25 ביולי 1959 |
| 3 |  | הרב יצחק נסים (תרנ"ו–תשמ"א) | כ"ט בשבט ה'תשט"ו 11 בפברואר 1955 | ז' בחשון ה'תשל"ג 15 בנובמבר 1972 |  | הרב איסר יהודה אונטרמן (תרמ"ו–תשל"ו) | ד' בניסן ה'תשכ"ד 17 במרץ 1964 | ז' בחשון ה'תשל"ג 15 בנובמבר 1972 |
| 4 |  | הרב עובדיה יוסף (תרפ"א–תשע"ד) | ז' בחשון ה'תשל"ג 15 בנובמבר 1972 | א' בניסן ה'תשמ"ג 18 במרץ 1983 |  | הרב שלמה גורן (תרע"ח–תשנ"ה) | ז' בחשון ה'תשל"ג 15 בנובמבר 1972 | א' בניסן ה'תשמ"ג 18 במרץ 1983 |
| 5 |  | הרב מרדכי אליהו (תרפ"ט–תש"ע) | א' בניסן ה'תשמ"ג 18 במרץ 1983 | כ"ט באדר ה'תשנ"ג 22 במרץ 1993 |  | הרב אברהם אלקנה כהנא שפירא (תרע"ד–תשס"ח) | א' בניסן ה'תשמ"ג 18 במרץ 1983 | כ"ט באדר ה'תשנ"ג 22 במרץ 1993 |
| 6 |  | הרב אליהו בקשי דורון (תש"א–תש"ף) | א' בניסן ה'תשנ"ג 22 במרץ 1993 | כ"ט באדר ב' ה'תשס"ג 2 באפריל 2003 |  | הרב ישראל מאיר לאו (תרצ"ז–) | א' בניסן ה'תשנ"ג 22 במרץ 1993 | כ"ט באדר ב' ה'תשס"ג 2 באפריל 2003 |
| 7 |  | הרב שלמה משה עמאר (תש"ח–) | י"ב בניסן ה'תשס"ג 14 באפריל 2003 | י"ז באב ה'תשע"ג 24 ביולי 2013 |  | הרב יונה מצגר (תשי"ג–) | י"ב בניסן ה'תשס"ג 14 באפריל 2003 | י"ז באב ה'תשע"ג 24 ביולי 2013 |
| 8 |  | הרב יצחק יוסף (תשי"ב–) | י"ז באב ה'תשע"ג 24 ביולי 2013 | כ"ה בסיוון ה'תשפ"ד 1 ביולי 2024 |  | הרב דוד לאו (תשכ"ו–) | י"ז באב ה'תשע"ג 24 ביולי 2013 | כ"ה בסיוון ה'תשפ"ד 1 ביולי 2024 |
| 9 |  | הרב דוד יוסף (תשי"ז–) | ג' במר-חשוון ה'תשפ"ה 4 בנובמבר 2024 | מכהן |  | הרב קלמן בר (תשי"ח–) | ג' במר-חשוון ה'תשפ"ה 4 בנובמבר 2024 | מכהן |